Diari Oficial de la Generalitat Valenciana


Sumari del DOGV 6098, del 09-09-2009 (2009/9996)

Resolució de 3 de setembre de 2009, de la Conselleria d'Infraestructures i Transport, per la qual es convoca l'alçament d'actes prèvies a l'ocupació d'una finca afectada per l'execució del projecte de la construcció de la connexió de les línies elèctriques a 220 kV, doble circuit, entrada i eixida a ST Novelda de la línia elèctrica ST Beneixama-ST Petrer i ST Novelda-ST Saladas, entre els suports núm. 23 i núm. 3, respectivament, al terme municipal de Novelda. Expedient número JUEXPR/2009/28; ATLINE 2009/186/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6098

Data del DOGV
:   09-09-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9996


Data del document
:   03-09-2009

Organisme emissor
:   Conselleria d'Infraestructures i Transport

Tipus de document
:   Resolució

Resolució de 3 de setembre de 2009, de la Conselleria d'Infraestructures i Transport, per la qual es convoca l'alçament d'actes prèvies a l'ocupació d'una finca afectada per l'execució del projecte de la construcció de la connexió de les línies elèctriques a 220 kV, doble circuit, entrada i eixida a ST Novelda de la línia elèctrica ST Beneixama-ST Petrer i ST Novelda-ST Saladas, entre els suports núm. 23 i núm. 3, respectivament, al terme municipal de Novelda. Expedient número JUEXPR/2009/28; ATLINE 2009/186/03. [2009/9996]  
Per Resolució del director general d'Energia de la Conselleria d'Infraestructures i Transport de la Generalitat, de 17 de juliol de 2009, es va atorgar a Red Eléctrica de España, SAU, l'autorització administrativa per a la construcció de la connexió de les línies elèctriques a 220 kV, doble circuit, Entrada i eixida a ST Novelda de la línia elèctrica ST Beneixama-ST Petrer i ST Novelda-ST Saladas, entre els suports núm. 23 i núm. 3, respectivament, al terme municipal de Novelda, a la província d'Alacant, es va aprovar el projecte d'execució i es va declarar, en concret, la seua utilitat pública, després de la corresponent informació pública prèvia.  
La mencionada declaració d'utilitat pública, d'acord amb el que disposa la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i els drets afectats i implica la urgent ocupació d'estos, i és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i els drets afectats perquè compareguen en l'ajuntament on radica la finca afectada, segons el calendari establit en l'annex d'esta resolució, com a punt de reunió per a dur a terme, de conformitat amb el procediment que establix el precitat article, l'alçament de les actes prèvies a l'ocupació i, si procedira, el de les d'ocupació definitiva.  
Totes les persones interessades, així com aquelles persones que siguen titulars de qualssevol classe de drets i interessos sobre els béns afectats, hauran d'acudir-hi personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i es podran acompanyar dels seus pèrits i un notari, si ho consideren, amb la despesa a càrrec seu.  
L'alçament d'actes tindrà lloc el pròxim dia 15 d'octubre de 2009, a l'Ajuntament de Novelda, a partir de les 9.30 hores.  
L'orde d'alçament d'actes es comunicarà a cada persona interessada per mitjà de l'oportuna cèdula de citació, i la relació de titulars convocats figurarà en el tauler d'edictes de l'Ajuntament assenyalat i al final d'este anunci.  
Es comunica que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què, intentada la notificació, no s'haguera pogut realitzar.  
En l'expedient d'expropiació Red Eléctrica de España, SAU, tindrà la condició de beneficiària de l'expropiació.  
València, 3 de setembre de 2009.- El conseller d'Infraestructures i Transport: Mario Flores Lanuza.  
RELACIÓ CONCRETA I INDIVIDUALITZADA DE BÉNS I DRETS AFECTATS PEL PROJECTE:  
 CONNEXIÓ DE LES LÍNIES ELÈCTRIQUES A 220 KV, DOBLE CIRCUIT, ENTRADA I EIXIDA A ST NOVELDA DE LA LÍNIA ELÈCTRICA ST BENEIXAMA-ST PETRER I ST NOVELDA-ST SALADAS, ENTRE ELS SUPORTS NÚM. 23 I NÚM. 3, RESPECTIVAMENT  
Terme municipal: Novelda  
 Cadastre Afeccions  
Finca núm. Titular i domicili Pol. Par. Serv. Serv. OT Suport Suport Naturalesa Data Hora  
 m m2 m2 núm. m2  
   
A-NV-1 José Antonio, Mª Carmen i Manuel 20 269 88 205 533 3 i 23 Vinya 15/10/09 09.30  
 Javier Martínez Cazorla existents   
 C/ de la Mare de Déu dels Desemparats, 24-2n  
 03685 (Novelda)  
Abreviatures utilitzades: Pol.: polígon; Par.: parcel·la; Serv. m: servitud metres lineals; Serv. m2: servitud metres quadrats; OT: ocupació temporal.